Rudolf Kraj
Rudolf Kraj (sündinud 5. detsembril 1977 Mělníkis Mělníki ringkonnas Kesk-Tšehhi maakonnas) on Tšehhi endine poksija. Kraj sai poolraskekaalus (kuni 81 kg) 2000. aasta Sydney olümpiamängude poksivõistlustel hõbemedali, kaotades finaalis kuldmedali- ja olümpiavõitjale Aleksandr Lebzjakile (Venemaa). Kraj sai poolraskekaalus (kuni 81 kg) 12. maailmameistrivõistlustel (Bangkok, 2003) pronksmedali, kaotades poolfinaalis hilisemale kuldmedalivõitjale ja maailmameistrile Jevgeni Makarenkole (Venemaa). Kraj osales poolraskekaalus (kuni 81 kg) 34. Euroopa meistrivõistlustel (Perm, 2002) ja 35. Euroopa meistrivõistlustel (Pula, 2004), kuid kaotas mõlemal korral oma kohtumise 1. ringis ja jäi edasisest medaliheitlusest välja. Kraj poksis märtsist 2005 kuni oktoobrini 2008 elukutselisena. Ta pidas kokku 15 kohtumist, millest võitis 14 (neist 10 nokaudiga) kohtumist ja kaotas 1 kohtumise.